CELEX: C2005/045/54
Language: el
Date: 2005-02-19 00:00:00
Title: Υπόθεση Τ-439/04: Προσφυγή της Eurohypo AG κατά του Γραφείου Εναρμονίσεως στο πλαίσιο της Εσωτερικής Αγοράς (Εμπορικά σήματα, Σχέδια και Υποδείγματα) (ΓΕΕΑ), που ασκήθηκε στις 5 Νοεμβρίου 2004

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/24
            
         Προσφυγή της Eurohypo AG κατά του Γραφείου Εναρμονίσεως στο πλαίσιο της Εσωτερικής Αγοράς (Εμπορικά σήματα, Σχέδια και Υποδείγματα) (ΓΕΕΑ), που ασκήθηκε στις 5 Νοεμβρίου 2004
   (Υπόθεση Τ-439/04)
   (2005/C 45/54)
   Γλώσσα διαδικασίας: η Γερμανική
   Η Eurohypo AG, Eschborn (Γερμανία), εκπροσωπούμενη από τον δικηγόρο M. Kloth, Αμβούργο (Γερμανία), με τόπο επιδόσεων στο Λουξεμβούργο, άσκησε στις 5 Νοεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (Εμπορικά σήματα, Σχέδια και Υποδείγματα) (ΓΕΕΑ).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (Εμπορικά σήματα, Σχέδια και Υποδείγματα), της 6ης Αυγούστου 2004, αριθ. φακέλου R 829/2002-4, καθόσον απορρίπτει την προσφυγή·
            
         
               —
            
            
               να καταδικάσει το καθού Γραφείο στα δικαστικά έξοδα
            
         Λόγοι ακυρώσεως και κύρια επιχειρήματα:
   
               Αιτούσα την καταχώρηση κοινοτικού σήματος:
            
            
               Η προσφεύγουσα
            
         
               Σήμα προς καταχώρηση:
            
            
               Το λεκτικό σήμα EUROHYPO για υπηρεσίες της κατηγορίας 36 (Χρηματοπιστωτικές υποθέσεις· νομισματικές υποθέσεις· κτηματομεσιτικές υποθέσεις, χρηματοπιστωτικές υπηρεσίες, χρηματοδοτήσεις, δημοσιονομικές αναλύσεις, τραπεζικές εργασίες διαχείρισης χαρτοφυλακίου, ασφαλίσεις)
            
         
               Απόφαση του εξεταστή:
            
            
               Απόρριψη της αιτήσεως καταχωρίσεως ως προς όλες τις αιτηθείσες υπηρεσίες.
            
         
               Απόφαση του τμήματος προσφυγών:
            
            
               Εξαφάνιση της προσβαλλομένης αποφάσεως όσον αφορά τις υπηρεσίες «δημοσιονομικές αναλύσεις, τραπεζικές εργασίες διαχείρισης χαρτοφυλακίου, ασφαλίσεις» της κατηγορίας 36. Κατά τα λοιπά, απόρριψη της προσφυγής.
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Οι απαιτήσεις του άρθρου 74, παράγραφος 1, πρώτη πρόταση, παραγνωρίσθηκαν.
               Το άρθρο 7, παράγραφος 1, στοιχείο β, ερμηνεύθηκε εσφαλμένως.